Mazungumzo baina ya daktari na mgonjwa katika hospitali ya kati wakijadiliana kuhusu magonjwa tofauti tofauti
Language: Swahili | Genre: Creative_writing

MAZUNGUMZO BAINA YA DAKTARI NA MGONJWA KATIKA HOSPITALI YA KATI WAKIJADILIANA KUHUSU MAGONJWA TOFAUTI TOFAUTI 
(Daktari Kiho na mgonjwa Rukia wako ofisini kwa daktari, wamekaa wakiangaliana na mezani pale kuna kompyuta na vifaa vya kupimia wagonjwa. Wanajadiliana kuhusu magonjwa tofauti tofauti.) 
Rukia: 			(Anaingia taratibu ofisini) Habari yako daktari? 
Daktari Kiho: 		Naam, karibu na unaweza kukaa. 
Rukia: 			Asante sana.(Huku akikaa kwenye kiti cha wagonjwa) 
Daktari Kiho: 		Unaitwa nani? 
Rukia: 			Naitwa Rukia Mbone. 
Daktari Kiho: 		Unajiskiaje? 
Rukia: 			Ninahisi kuumwa na kichwa, ninatapika na kuendesha na pia mwili wangu una maumivu makali. 
Daktari Kiho: 		Pole sana Rukia, mambo yote yanaenda kuwa sawa ilimradi umefika hapa kwa muda. 
Rukia: 			Asante, nina imani na newe. 
Daktari Kiho: 		(Huku akichukua kifaa fulani mezani) Nitakuchukua vipimo kadhaa tujue ni nini tatizo. 
Rukia: 			Sawa, hakuna shida. 
Daktari Kiho: 		(Kabla ya kuchukua vipimo anakaa kwanza) Lakini kulingana na hizo ishara zako, hii inaweza kuwa malaria au homa kali sana. 
Rukia : 		Lo! Tafadhali nisaidie daktari.
Daktari Kiho: 		Usiwe na shaka. (Huku anasimama. Anamdunga Rukia sindano na kuchukua kiasi cha damu ili kufanya vipimo). 
Rukia: 			Sindano hii ni uchungu sana (huku akionekana kuwa na uchungu kwenye mkono). 
Daktari Kiho: 		Usijali, utapona tu. (Anaondoka na kwenda katika chumba cha vipimo na kuchukua muda na kurudi baadaye kidogo). Haya nimemalizia vipimo yako. 
Rukia: 			(Huku akionekana kuwa na wasiwasi) Naam daktari.
Daktari Kiho: 		Kama nilivyosema awali, imebainika unaugua malaria. 
Rukia : 		(Akishtuka) Lo! Sasa ugonjwa huu nitakuwa nimeupata wapi? 
Daktari Kiho: 		Kujizuia kupata malaria, unafaa kulala ndani ya neti iliyotibiwa, mazingira yako yanafaa kuwa safi, nyasi ndefu pia inafaa kukatwa.
Rukia: 			Naam daktari. Mimi ni kwa muda sasa nimekuwa silali ndani ya neti. Labda hii ndio inaweza kuwa sababu ya mimi kupata malaria. Nitajikaza na kulala ndani ya neti. 
Daktan Kiho: 		Hakikisha unakula chakula kilicho safi na pia kula matunda mara kwa mara.
Rukia: 			Sawa daktari, nitafanya hivyo. 
Daktari Kiho: 		(Anasimama na kuchukua dawa na kupima) Hizi ni dawa zitakazokusadia. Kuna zile ambazo utakunywa  moja mara tatu kwa siku na hizi zingine moja mara mbili kwa siku.
Rukia:			 (Akipokea dawa) Sawa daktari, nitafuata hayo.
Daktari Kiho: 		Hakikisha unapotumia dawa hizo, unapata chakula cha kutosha na matunda kwa wingi ili kuimarisha afya yako. Naamini ukinywa dawa hizi vizuri utaweza kupona. 
Rukia: 			Nitajikaza kumaliza dawa hizi daktari.  
Daktari Kiho: 		Haya, nimemaliza na waweza kwenda. 
Rukia: 			(Akisimama) Asante sana daktari, kwaheri. 
Daktari Kiho: 		Kwaheri ya kuonana . 
(Rukia anatoka na kufunga mlango wa chumba kile cha daktari Kiho. Daktari anabaki akitabasamu huku akitumia taratilishi.)